recursal/SuperWikiNEXT-32B huggingface dataset:
**சாயமலை உமையொருபாகேஸ்வரர் கோயில்** தமிழ்நாட்டில் தென்காசி மாவட்டம், சாயமலை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் உமையொருபாக ஈஸ்வரர், சிவகாமி அம்பாள் சன்னதிகளும், விநாயகர், முருகன், தட்சிணாமூர்த்தி, பைரவர், மாடன், மாடத்தி, சனீஸ்வரர், சண்டிகேஸ்வரர், சூரியன், சந்திரன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் உப திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது. கார்த்திகை மாதம் கார்த்திகைதீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தேசிய வளிமண்டல ஆராய்ச்சி ஆய்வகம்** (National Atmospheric Research Laboratory NARL) என்பது இந்திய விண்வெளித் துறையிலிருந்து நிதி ஆதாரம் பெற்று தனித்தியங்கக் கூடிய ஆராய்ச்சி நிறுவனமாகும்.]. தேசிய வளிமண்டல ஆராய்ச்சி ஆய்வகம்' வளிமண்டல அறிவியல் துறையிலுள்ள அடிப்படை மற்றும் இயற்பியல் பயன்முறை ஆய்வில் ஈடுபட்டுள்ளது. இந்த ஆராய்ச்சி நிறுவனம் 1992ல் "தேசிய இடைவெளிமண்டல-வெம்மடுக்குமண்டல-அடிவளிமண்டல (National Mesosphere-Stratosphere-Troposphere (MST) RadarFacility (NMRF)) தொலைக் கண்டுணர்வசதி" எனத் தொடங்கப்பட்டது. இத்தனை ஆண்டு காலங்களில் மேலும் பிற வசதிகளான லிடார் மின் காந்த கதிர்வீசல் அல்லது வெளிச்ச அலகு, காற்று விவர வரைவு (wind profiler), ஒளிச்சுழல் மழைமானி (Optical rain gauge), மழைத்துளி அளவறிவி (disdrometer), தானியங்கு வானிலை நிலையம், மேலும் இதுபோன்ற பல வசதிகளும் இணைக்கப்பட்டன. பின்னர் "தேசிய இடைவெளிமண்டல-வெம்மடுக்குமண்டல-அடிவளிமண்டலத் தொலைக் கண்டுணர்வசதி" ஒரு ஆராய்ச்சி நிறுவனமாக விரிவுபடுத்தப்பட்டு 2005 ஆம் ஆண்டு செப்டம்பர் 22 ஆம் நாள் "தேசிய வளிமண்டல ஆராய்ச்சி ஆய்வகமாக" மறுபெயரிடப்பட்டது..

மேற்கோள்கள்
-----------

1. ↑
2. ↑  "ISRO to set up 1,000 weather stations across the country". *தி இந்து*. 23 September 2005. Archived from the original on 2 டிசம்பர் 2005.. பார்த்த நாள்: 16 January 2009.
மேகமலை ஏரிப்பகுதி
தமிழ்நாட்டின், தேனி மாவட்டம், ஆண்டிபட்டி வட்டம், கடமலை-மயிலாடும்பாறை ஊராட்சி ஒன்றியம், மேகமலை ஊராட்சியில் அமைந்துள்ளது. சின்னமனூர் நகரத்திலிருந்து மலைப்பாதை வழியாகச் சென்றால் மேகமலையை எளிதாக அடையலாம். மேகமலை பெரிய மரங்கள், பசுமையான நிலப்பரப்புடன், மிக அழகான சாய்ந்த நிலப்பரப்பில் உள்ள தேயிலை, காபி பயிர்த் தோட்டங்கள், உயர்ந்த மலைகளின் அழகு, மிக ஆழமான பள்ளம், அழகிய ஏரிப்பகுதி என பல இயற்கை அழகுக் கொட்டிக் கிடக்கும் இடம் இது. மேகமலை நாலைந்து மலைச்சிகரங்கள் நடுவே உள்ள ஒரு பள்ளத்தாக்கு. மேகமலை தமிழ்நாட்டில் உள்ள மலைவாச தலங்களில் சிறந்த அமைப்பு கொண்டது. எரசக்கநாயக்கனூர் சீமைக்கு மேலே உள்ளது மேகமலை ஊராட்சி.

சிறீவில்லிபுத்தூர் மேகமலை புலிகள் காப்பகம்
------------------------------------------

முதன்மைக் கட்டுரை: சிறீவில்லிபுத்தூர் மேகமலை புலிகள் காப்பகம்
சிறீவில்லிபுத்தூர் மேகமலை புலிகள் காப்பகத்தின் ஒரு பகுதியாக 8 பிப்ரவரி 2021 அன்று தமிழ்நாடு அரசால் அறிவிக்கப்பட்டது.

தனியார் நிறுவன உடமை
-------------------

ஆங்கிலேயர் ஆட்சிக்காலத்தில் அவர்களுக்குச் சொந்தமான தனி தேயிலைத் தோட்டமாகவும், இத்தேயிலைத் தோட்டங்களில் பறிக்கப்படும் தேயிலைகளை பக்குவப்படுத்தும் தொழிற்சாலையும் இங்கு அமைக்கப்பட்டிருந்தது. தற்போது இப்பகுதி தனியார் தேயிலை நிறுவனம் ஒன்றின் கட்டுப்பாட்டில் உள்ளது. இம்மலைப்பகுதியின் சாலை உட்பட அனைத்துப் பகுதிகளும் இந்நிறுவனத்தின் கட்டுப்பாட்டில் இருந்தது. தற்போது இந்நிறுவனத்தால் இப்பாதையைச் சரிவர பராமரிக்க முடியாததால் சாலையின் பெரும்பகுதிகள் சேதமடைந்து மோசமான நிலையில் உள்ளது. இந்நிலையில் இப்பகுதியின் சாலையைப் பராமரிக்க தேயிலைத் தோட்ட நிறுவனம் மாவட்ட நிர்வாகத்தின் கீழ் ஒப்படைத்து விட்டது. 

மேகமலைத் தேயிலைத் தோட்டம்

நீர்மின்சக்தி திட்டம்
---------------------

இம்மலைப்பகுதியில் ஹைவேவிஸ் எனும் ஊர் ஒன்று உள்ளது. இந்த ஊர் முதலில் நிறுவனத்தின் கட்டுப்பாட்டில் நகரியம் எனும் அமைப்பிலிருந்தது. இம்மலைப்பகுதியில் வெண்ணியாறு, இரவங்கலூர், மகாராசாமெட்டு போன்ற பிற குடியிருப்புப் பகுதிகளும் உள்ளன. இம்மலைப்பகுதியில் உள்ள சுருளியாறு பகுதியில் அமைக்கப்பட்ட அணையிலிருந்து வெளியேறும் தண்ணீரிலிருந்து நீர் மின்சக்தி எடுக்கும் "சுருளியாறு நீர்மின்சக்தி திட்டம்" அமைக்கப்பட்டுள்ளது.

இதனையும் காண்க
--------------

* ஹைவேவிஸ்
* சிறீவில்லிபுத்தூர் மேகமலை புலிகள் காப்பகம்

மேற்கோள்கள்
-----------

1. ↑  ‘Srivilliputhur-Megamalai as fifth tiger reserve will boost conservation efforts’
2. ↑  TN gets its fifth tiger reserve in Srivilliputhur – Megamalai
3. ↑  Centre approves Srivilliputhur-Megamalai Tiger Reserve in Tamil Nadu

வெளி இணைப்புகள்
---------------

* 
* ஆரோக்கிய சுற்றுலா - நெஞ்சம் மகிழும் மேகமலை!
* பயணம் - மேகமலை (MEGAMALAI), சின்னமனூர், தேனி மாவட்டம்
ஊர்வலத்தில் சிவசிங்கா மற்றும் அம்பிகை சுமார் கி.பி. 1735
**அம்பிகா, பார் ராஜா** (*Ambika, Bar Raja*) (பிறப்பு **திரௌபதி** ; இறப்பு 1738) அகோம் மன்னன் சிவ சிங்கா என்பப்படும் சுதன்பாவின் பட்டத்தரசியாவார். இவரது மூத்த சகோதரி புலேசுவரியின் மரணத்திற்குப் பிறகு இவர் பார் ராஜா ஆனார். சிவசாகர் சிவத்தோள் மற்றும் சிவசாகர் குளம் ஆகியவற்றை நிர்மாணிப்பதில் பெயர் பெற்றவர். மேலும், கற்றல் மற்றும் கல்வியின் சிறந்த புரவலராக இருந்தார்.

குடும்பம்
---------

 அரசவையில் பார் ராஜா அம்பிகை, மடியில் திபம் ராஜா அமர்ந்திருக்கிறார்
அம்பிகை, திரௌபதி என்ற பெயருடன் பிறந்தார். 

திரௌபதி மிரி ஹண்டிகோய் குடும்பத்தைச் சேர்ந்த ராம்நாத் சோலால் கோகன் என்பவரை மணந்தார். இவருக்கு இரண்டு மகன்கள் இருந்தனர்.  

திரௌபதியின் மூத்த சகோதரியான புலேசுவரி  1731இல் இறந்தார். மன்னன், சிவ சிங்கா, பின்னர் வலுக்கட்டாயமாக திரௌபதியின் கணவனிடமிருந்து பிரித்து மணந்து கொண்டார். இவரது முந்தைய திருமணத்தின் மூலம் பிறந்த இரண்டு மகன்களும் தங்கள் தந்தையுடன் வாழ்ந்தனர். மேலும் திரௌபதி 'அம்பிகா' என்ற பெயரைப் பெற்றார். இவர்களுக்கு உக்ர சிங்கா என்ற திபம் ராஜா மகனாகப் பிறந்தார்.

கலைப்பணி
--------

அம்பிகா கலையின் சிறந்த புரவலராக இருந்தார். இவரது ஆதரவின் பேரில், அசாமின் சிறந்த அறியப்பட்ட சித்திர கையெழுத்துப் பிரதிகளில் ஒன்றான "ஹஸ்திவித்யார்ணவம்" என்ற யானைகளைப் பற்றிய புகழ்பெற்ற கையெழுத்துப் பிரதி எழுதப்பட்டது. ஆறாவது பாகவத புத்தகம், கவிச்சந்திர திவிஜ்யா என்பவரால் இயற்றப்பட்டதும் பாத லிகிரா என்பவரால் விளக்கப்பட்டதுமான தர்ம புராணம் ஆகியவை அந்தக் காலத்தின் மற்றொரு முக்கியமான கலைப் படைப்புகள்.

இறப்பு
------

அம்பிகை 1738 இல் சீனாதலி என்ற இடத்தில் இறந்தார்.  பின்னர் மன்னன் 1739 ஆம் ஆண்டில், மதுரியல் குடும்பத்தைச் சேர்ந்த, பதவி நீக்கம் செய்யப்பட்ட சோலால் கோகனின் மகள் அகாரி கபுரு என்பவரை மணந்து, அவருக்கு பார் ராஜா என்ற பட்டத்தை வழங்கினார். மேலும் அவருக்கு சர்பேசுவரி என்று பெயரையும் சூட்டினார்.

சான்றுகள்
---------

1. 1 2 3  Gogoi, Padmeswar (1968) (in en). *The Tai and the Tai Kingdoms: With a Fuller Treatment of the Tai-Ahom Kingdom in the Brahmaputra Valley*. Department of Publication, Gauhati University. .
2. ↑  Saikia, Sayeeda Yasmin (1992) (in en). *History at the Crossroads: An Analysis of the Satsari Buranji of Assam*. University of Wisconsin--Madison. .
3. ↑  Menon, Mady (2020-08-25) (in en). *NINU: A Saga of the Valorous Wanchos*. Notion Press. பன்னாட்டுத் தரப்புத்தக எண்:978-1-64919-932-4. .
4. ↑  Bhattacharjee, Jayanta Bhusan (1986) (in en). *Studies in the History of North-east India: Essays in Honour of Professor H.K. Barpujari*. North-Eastern Hill University. .
5. 1 2  Gupta, Rajatananda Das (1972) (in en). *Eastern Indian Manuscript Painting*. D. B. Taraporevala Sons. .
6. ↑  Digital, A. T. (2021-01-31). "On the pedestal". *assamtribune.com* (ஆங்கிலம்). 2023-02-03 அன்று பார்க்கப்பட்டது.
7. ↑  (Gogoi 1968)
**சந்தீப் திரிவேதி** (*Sandip Trivedi*) ஓர் இந்திய கோட்பாட்டு இயற்பியலாளர் ஆவார். 1963 ஆம் ஆண்டு இவர் பிறந்தார். இந்தியாவின் மும்பையில் உள்ள டாடா அடிப்படை ஆராய்ச்சி நிறுவனத்தில் பணிபுரிகிறார். தற்போது இவர் இந்நிறுவனத்தின் இயக்குநராகவும் உள்ளார். சரக் கோட்பாட்டிற்கான இவரது பங்களிப்புகளுக்காக நன்கு அறியப்படுகிறார். குறிப்பாக ரெனாட்டா கலோசு, ஆண்ட்ரி லிண்டே மற்றும் சமித் கச்ரு போன்றவர்களுடன் இணைந்து குறைந்த ஆற்றல் மீசமச்சீர் சரத்தில் பிரபஞ்சத்தின் துரித விரிவாக்கத்தின் முதன்மையான மாதிரிகளை (கே.கே.எல்.டி பொறிமுறை) கண்டறிந்தார்.  இவரது ஆராய்ச்சிப் பகுதிகளில் சரக் கோட்பாடு, அண்டவியல் மற்றும் துகள் இயற்பியல் ஆகியவை அடங்கும். இப்போது கோட்பாட்டு அறிவியலுக்கான பன்னாட்டு மையத்தின் திட்ட ஆலோசனைக் குழுவில் உறுப்பினராக உள்ளார். இயற்பியல் அறிவியல் பிரிவில் 2010 ஆண்டிற்கான இன்ஃபோசிசு பரிசு பெற்றார்.

கல்வி
-----

இவர் 1985 ஆம் ஆண்டில் கான்பூர் இந்திய தொழில் நுட்ப நிறுவனத்தில் இயற்பியலில் முதுகலைப் பட்டம் முடித்தார். 1990 ஆம் ஆண்டு அமெரிக்காவின் பசடேனாவில் உள்ள கால்டெக் நிறுவனத்தில் இவருக்கு முனைவர் பட்டம் வழங்கப்பட்டது. பின்னர் இவர் 1992 ஆம் ஆண்டு வரை பிரின்சுடன் மேம்பட்ட ஆய்வு நிறுவனத்தில் முனைவர் பட்டமேற்படிப்பு ஆராய்ச்சி கூட்டாளராக பணியாற்றினார்.

விருதுகள்
---------

2005 ஆம் ஆண்டு இயற்பியல் அறிவியலுக்கான மதிப்புமிக்க சாந்தி சுவரூப் பட்நாகர் விருது இவருக்கு வழங்கப்பட்டது. இயற்பியல் அறிவியல் பிரிவில் 2010 ஆம் ஆண்டு இன்போசிசு பரிசைப் பெற்றார். 2015 ஆம் ஆண்டு இயற்பியலுக்காக உலக அறிவியல் அகாதமி விருதும் இவருக்க வழங்கப்பட்டது.

மேற்கோள்கள்
-----------

1. ↑  Kachru, Shamit; Kallosh, Renata; Linde, Andrei; Trivedi, Sandip P. (2003). "de Sitter Vacua in String Theory". *Physical Review D* **68** (4): 046005. doi:10.1103/PhysRevD.68.046005. Bibcode: 2003PhRvD..68d6005K.
2. ↑  Infosys Prize 2010 - Physical Sciences பரணிடப்பட்டது 17 நவம்பர் 2010 at the வந்தவழி இயந்திரம்
3. ↑  Infosys Prize 2010 - Gallery பரணிடப்பட்டது 30 நவம்பர் 2010 at the வந்தவழி இயந்திரம்
4. ↑  "Prizes and Awards". The World Academy of Sciences. 2016. .

புற இணைப்புகள்
--------------

* Sandip Trivedi's Home Page at TIFR
* List of Publications on SPIRES

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* zbMATH

 |
*தி மேஸ் ரன்னர்* (ஆங்கில மொழி: *The Maze Runner*) 2014ஆம் ஆண்டு திரைக்கு வந்த அமெரிக்க நாட்டுத் திரைப்படம் ஆகும். இத் திரைப்படத்தை  *வெஸ் பால்*  என்பவர் இயக்க, டிலான் ஓ'பிரையன், கயா ஸ்காடெல்ரியோ, தோமஸ் சாங்ஸ்டர், வில் போல்டர், பாட்ரிசியா கிளார்க்ஸன் உள்ளிட்ட பலர் நடித்துள்ளார்கள்.

கதை சுருக்கம்
-------------

தாமஸ் தன்னைப்பற்றிய எந்த தகவலும் நினைவில் இல்லாமல் பெரிய வானுயர்ந்த சுவர்கள் உடைய கிலேடு எனும் புதிர் கட்டிட அமைப்பில் கண்விழிக்கிறார் , அங்கு ஏற்கனவே இருப்பவர்களும் இதேபோல இங்கு கொண்டுவரப்பட்டவர்கள்தான் என்பதை அறிகிறார் , நசுக்கக்கூடிய நகரும் சுவர்கள் , இயந்திர பிரம்மாண்டமான சிலந்தி பூச்சிகள் என நிறைய ஆபத்துகள் நிறைந்த இந்த இடத்தில் இருந்து தப்பிச்செல்ல நினைக்கிறார் ,

நம்பிக்கையை சம்பாதித்து அவருடைய புதிய நண்பர் மின்கோ வுடன் இணைந்து புதிர்க்கட்டிட ஓட்டக்காரராக மாறும் தாமஸ் மின்கோ தயாரித்த புதிர்க்கட்டிடத்தின் வழிகாட்டி வரைபடத்தை பார்க்கிறார் , மேலும் புதிர்க்கட்டிட கட்டுப்பாட்டு அமைப்பின் உதிரி பாகமாக இருக்கும் ஒரு சாதனத்தையும் பார்க்கிறார் , இருவரும் புதிர்க்கட்டிடத்தில் இருந்து வெளியே வர திட்டமிடும்போது எப்போதும் இல்லாதவாறு  அந்த  குழு இயந்திர சிலந்திகளால் தாக்கப்படுகிறது ,

ஒரு கட்டத்தில் நிறைய புதிர்க்கட்டடத்தின் ஆபத்துகளில் இருந்து தப்பி பிழைத்து வரும்போது ஒரு ஆய்வுகூடத்தை கண்டறிகின்றனர் , அங்கே அவா என்ற அறிவியல் ஆராய்ச்சியாளர் பூமி ஒரு கட்டத்தில் சோலார் ப்லார் என்ற சூரியக்கதிர்களால் பாதிக்கப்பட்டது அதை தொடர்ந்து நிறைய பேர் ப்லார் என்ற பெயருடைய தீநுண்மத்தால் பாதிக்கப்பட்டனர் என்ற தகவல்களை சொல்கிறார்

இந்த குழுவினர் வானூர்தியில் பாலைவனமாக இருக்கும் ஒரு சிதைவு கட்டிட பகுதிக்கு  கொண்டு செல்லப்படுகினறனர். அவா ஆராய்ச்சியாளர்களிடம் சோதனை வெற்றியடைந்தது இனி இவர்கள் இரண்டாம் கட்டத்துக்கு செல்கிறார்கள் என சொல்கிறார்

வசூல்
-----

80 மில்லியன் செலவில் எடுக்கப்பட்ட இந்த திரைப்படம் உலக அளவில் வெளிவந்து 242.1 மில்லியன் வசூல் செய்தது

நடிகர்கள்
---------

* டிலான் ஓ'பிரையன்
* கயா ஸ்காடெல்ரியோ
* தோமஸ் சாங்ஸ்டர்
* வில் போல்டர்
* பாட்ரிசியா கிளார்க்ஸன்

அடுத்த பாகம்
------------

இந்த திரைப்படத்தின் அடுத்த பாகமாக மேஸ் ரன்னர் : தி ஸ்கார்ட்ச் ட்ரையல்ஸ் (2015) திரைப்படம் 2015 ஆம் ஆண்டு வெளிவந்தது

குறிப்புகள்
-----------

1. ↑  Box office, Maze Runner.. Missing or empty `|title=` (உதவி)

வெளி இணைப்புகள்
---------------

* இணையதள திரைப்பட தரவுத்தளத்தில் *The Maze Runner*
* *The Maze Runner பரணிடப்பட்டது 2014-10-24 at the வந்தவழி இயந்திரம்* at the ComingSoon.net
* The Maze Runner (2014) Review on GiG Screen
போரோ மக்கள் இந்த கற்றாழையை புனிதமாக கருதுகின்றனர். அவர்கள் அதை 'பாதோ பிராய்' அல்லது சிவபெருமான் என்று அழைக்கிறார்கள்.
**பாதோ** **திருவிழா** ( அசாமிய மொழி: বাথৌ পূজা))  என்பது இந்தியாவின் அசாமின் போடோ - கச்சாரிகளின் முக்கியமான மத விழாவாகும். இந்த திருவிழாவில், மக்கள் கிலா டம்ரா, குரியா பிராய், ஸ்ரீ பிராய் (ஷிப் ப்ராய்), பாதோ பிராய் போன்ற பல்வேறு பெயர்களால் அறியப்பட்ட கடவுளை வணங்குகிறார்கள். இந்த திருவிழா கர்ஜா, கெராய் மற்றும் மராய் போன்ற வெவ்வேறு வடிவங்களில் கொண்டாடப்படுகிறது. இந்த பண்டிகைகளில் கெராய் மிகவும் குறிப்பிடத்தக்கதாகும்.

கெராய் திருவிழா
---------------

இந்த திருவிழாவிற்கு முன்பு கர்ஜாவின் மத சடங்குகள் செய்யப்படுகின்றன. அதன்பின்னர் போடோ கிராமவாசிகள் கெராய் பூஜை செய்ய ஒரு தேதியினை நிர்ணயிக்கப்படுகிறனர். இந்தத் திருவிழாவின் போது அவர்கள் தெய்வமாக கருதும் பராய் பதோ என்ற கற்றாழைக்கு பூக்கள், பழங்கள் மற்றும் சில தானியங்கள் போன்றவறை வழங்குகின்றனர். சிறப்பு புல் வகை, மா இலைகள் மற்றும் துளசி இலைகள் போன்ற பல்வேறு இலைகளும் ஒரு சிறிய பாத்திரத்தில் வைத்து தண்ணீருடன் சேர்த்து வைக்கப்படுகின்றன.

சான்றுகள்
---------

1. ↑  "MP Biswajit Daimary graces 'Bathow Puja' at Baksa - INSIDENE" (in en-US). .

வெளி இணைப்புகள்
---------------

* 
* 'கெராய் ஒரு மத விழா', assamtribune.com.
**தமிழ்ப் பழமொழிகள் ஓர் ஆய்வு** என்பது முனைவர் சு. சக்திவேல் எழுதிய நூலாகும்.

நூலாசிரியர்
-----------

முனைவர் சு. சக்திவேல் தமிழ்ப் பல்கலைக்கழகத்தில், நாட்டார் வழக்காற்றியல் துறையில் பேராசிரியராகப் பணியாற்றியக் கல்வியாளர் ஆவார். இவர் நாட்டார் வழக்காற்றியல் துறையிலும், இதழியல் துறையிலும் நூல்களை எழுதியுள்ளார்.

பதிப்பு விவரங்கள்
-----------------

தமிழ்ப் பல்கலைக்கழக பதிப்புத்துறை, தஞ்சாவூர். இந்நூலின் முதற் பதிப்பு திசம்பர் 2004 இல் வெளிவந்துள்ளது.

நூலின் முகவுரைச் செய்திகள்
--------------------------

நாட்டார் வழக்காற்றியலின் ஒரு கூறான பழமொழிகள் குறித்த ஆய்வே இந்நூல் என்கின்றார் நூலாசிரியர்.

நூல் அணிந்துரை
--------------

இந்நூல் நாட்டார் வழக்காற்றியல் துறைக்கு ஓர் புதிய வரவு என்று எழுதியுள்ளார் தமிழ்ப் பல்கலைக்கழகத்தின் மேனாள் துணை வேந்தர் பேராசிரியர் இ. சுந்தர மூர்த்தி.

உள்ளடக்கம்
----------

இத்தொகுப்பில் பழமொழிகளைத் தொகுத்து 7 பெருந்தலைப்புகளில் விளக்கம் அளித்துள்ளார் நூலாசிரியர். இத்தொகுப்பிலுள்ள பல பழமொழிகளுக்கு அருஞ்சொற்பொருள் விளக்கத்தினையும், ஆய்வுரையையும் நூலாசிரியர் அளித்துள்ளார். இத்தொகுப்பில் உள்ளவை கள ஆய்வுப் பழமொழிகள் ஆகும்.

இந்நூலில் 1. முன்னுரை, 2. தமிழ்ப்பழமொழிகளின் தோற்றமும் வளர்ச்சியும், 3. தமிழ்ப் பழமொழிகளை வகைப்படுத்துதல், 4. தமிழ்ப்பழமொழிகள் காட்டும் சமுதாயமும் பண்பாடும், 5. தமிழ்ப்பழமொழிகள்- நடையியல் ஆய்வு, 6. தமிழ்ப்பழமொழிகள்- அமைப்பியல் ஆய்வு, 7. தமிழ்ப்பழமொழிகள்- உளவியல் ஆய்வு, பின்னிணைப்பு, துணை நூற் பட்டியல் ஆகிய தலைப்புகளின் அடிப்படையில் பழமொழிகளை விவரிப்பியல் ஆய்விற்கு நூலாசிரியர் உட்படுத்தியுள்ளார்.

சான்றுகள்
---------

1. ↑  "தமிழ்ப் பழமொழிகள் ஒர் ஆய்வு". *www.tamildigitallibrary.in* (ஆங்கிலம்). 2023-09-03 அன்று பார்க்கப்பட்டது.

* தமிழ்ப் பழமொழிகள் ஓர் ஆய்வு, கூகுள் புக்ஸ்.
|  |
| --- |
| **கிறிஸ்துராஜ் கல்லூரி** |
|  |
| **குறிக்கோள் வாசகம்** | உறுதி உழைப்பு உயர்வு |
| **தொடக்கம்** | 1997 |
| **பள்ளி வகை** | கல்லூரி |
| **துணை-வேந்தர்** | முனைவர். M. பொன்னவைக்கோ |
| **அமைவிடம்** | திருச்சி, தமிழ் நாடு, இந்தியா |
| **வளாகம்** |  |  |
| **இணைய முகவரி** | hthttp://www.christhurajcollegetrichy.com/ |

**கிறிஸ்துராஜ் கல்லூரி** (Christhu Raj College) என்பது தமிழ்நாட்டின், திருச்சி மாவட்டம், பஞ்சப்பூர் நகராட்சியில் அமைந்துள்ள ஒரு கல்லூரி ஆகும். இது பாரதிதாசன் பல்கலைக்கழகத்தின் கீழ் இயங்கும் ஒரு கல்லூரி. இங்கே கலை, அறிவியல் சார்ந்த பட்டப்படிப்புக்களும் பட்டமேற்படிப்புக்களும் கற்றுத்தரப்படுகின்றன. 

இந்தக் கல்லூரியின் தலைவர் அருணாச்சலம், தாளாளர் சீதா அருணாச்சலம் ஆகியோர் ஆவர். இந்தக் கல்லூரியை நடத்தும் நிறுவனம் தஞ்சாவூரை அடுத்த வல்லத்தில் 'அடைக்கல மாதா கல்லூரி' என்ற கல்லூரியையும் நடத்துகிறது.

மேற்கோள்கள்
-----------

1. ↑  "... Christhu Raj College ..." *www.christhurajcollegetrichy.com*. 2019-03-06 அன்று பார்க்கப்பட்டது.
2. ↑  "::.Bharathidasan University, Tiruchirappalli, Tamil Nadu, India..::". *www.bdu.ac.in*. 2015-12-27 அன்று மூலம் பரணிடப்பட்டது. 2019-03-06 அன்று பார்க்கப்பட்டது.
**வருண் சவுத்தரி** (*Varun Chaudhary*) இந்தியாவைச் சேர்ந்த ஓர் அரசியல்வாதியாவார். முலானா சட்டமன்றத் தொகுதியை பிரதிநிதித்துவப்படுத்தும் 14 ஆவது அரியானா சட்டமன்ற உறுப்பினராக அறியப்படுகிறார்.  இந்திய தேசிய காங்கிரசு கட்சியின் உறுப்பினராக இவர் செயல்பட்டார்.

தனிப்பட்ட வாழ்க்கை
------------------

இந்திய தேசிய காங்கிரசின் முன்னாள் தலைவர் பூல் சந்து முல்லானாவுக்கு மகனாக சௌத்தரி பிறந்தார். இவர் அரியானாவின் அம்பாலா நகரைச் சேர்ந்தவர்.  2006 ஆம் ஆண்டில் தில்லி பல்கலைக்கழகத்தின் கேம்பசு லா மையத்தில் இளங்கலை சட்டப் படிப்பை முடித்தார். வருண் சௌத்தரி தொழில் ரீதியாக ஒரு வழக்கறிஞராகப் பணிபுரிந்தார்.

அரசியல் வாழ்க்கை
----------------

2019 ஆம் ஆண்டு நடைபெற்ற அரியானா சட்டப் பேரவைத் தேர்தலில், சௌத்ரி இந்திய தேசிய காங்கிரசு கட்சியின் உறுப்பினராக முலானாவை பிரதிநிதித்துவப்படுத்தி வேட்பாளராகப் போட்டியிட்டார். பாரதிய சனதா கட்சியின் ராச்சுபீர் சிங்கை 1,688 வாக்குகள் வித்தியாசத்தில் தோற்கடித்து, சந்தோசு சௌகான் சர்வானுக்குப் பின் வெற்றி பெற்றார்.  

2021 ஆம் ஆண்டு மார்ச்சு மாதத்தில் மாநில சட்டசபைக்கு இவர் செய்த பங்களிப்புகளுக்காக சௌவுத்ரிக்கு 'சிறந்த சட்டமன்ற உறுப்பினர் விருது' வழங்கப்பட்டது.

மேற்கோள்கள்
-----------

1. 1 2 3 4 5  "Varun Chaudhary(Indian National Congress(INC)):Constituency- Mullana (SC) (Ambala) - Affidavit Information of Candidate". *myneta.info*. 13 May 2022 அன்று பார்க்கப்பட்டது.
2. 1 2  "Mulana Election Results 2019 Live Updates (मुलाना): Varun Chaudhary of Congress Wins" (in en). *News18*. 24 October 2019. .
3. ↑  "Mulana Election Result 2019 LIVE: Mulana MLA Election Result & Vote Share - Oneindia" (in en). *One India*. .
4. ↑  "2 MLAs get Best Legislator Award" (in en). *Tribune*. 19 March 2021. .
**செம்பழுப்புத் தலைப்பஞ்சுருட்டான்** (Chestnut-headed Bee-eater, *Merops leschenaulti*) என்பது மரங்களை அண்டி வாழும் *மெரோபிடே* குடும்ப பூச்சிகளை உண்ணும் பஞ்சுருட்டான் பறவையாகும். இது இந்திய உபகண்டம் மற்றும் அதனை அண்டிய பகுதிகளில் குறிப்பாக இந்தியாவிலிருந்து தென்கிழக்காசியா வரையான பகுதிகளில் வாழ்விடமாகக் கொண்டுள்ளது.

இவ்வினங்கள் ஏனைய பஞ்சுருட்டான்கள் போன்று பிரகாசமாக நிறத்தைக் கொண்ட மெலிதான வடிவம் கொண்ட பறவையாகும். பச்சை நிறத்தை அதிகம் கொண்டும் நீல நிறத்தை பின்பகுதியிலும் வாயிற்றின் கீழ்ப்புறத்திலும் கொண்டும் காணப்படும். அதன் முகமும் தொண்டையும் மஞ்சலுடன் கருப்புக் கோடுகளுடனும் தலையுச்சி மற்றும் பிடறி ஆகிய பகுதிகள் உயர் செந்தவிட்டு நிறத்திலும் காணப்படும். மெல்லிய வளைந்த சொண்டு கருப்பு நிறமாகவிருக்கும். இருபால் பறவைகளும் ஒரே தோற்றத்தில் இருப்பினும், இள வயது பறவைகள் மங்கலான நிறத்தைக் கொண்டு காணப்படும்.

இவை 18-20செமீ நீளமுடையவை. இப்பறவைகள் அதிகமாக மலைப்பிரதேசங்களில் மட்டுமே காணப்படுகிறது.

விளககம்
-------

செம்பழுப்புத் தலைப்பஞ்சுருட்டான் பறவையானது கொண்டைக்குருவியை விடச் சற்றுச் சிறியதாக சுமார் 18–20 செ. மீ நீளம் இருக்கும். இதன் அலகு கறுப்பாகவும், விழிப்படலம் ஆழ்ந்த சிவப்பாகவும், கால்கள் நல்ல கறுப்பாகவும் இருக்கும். தலையும் மேல் முதுகும் செம்பழுப்பு நிறத்திலும், எஞ்சிய உடலின் மேற்பகுதிகள் புல் பச்சை நிறத்திலும் இருக்கும். மோவாயும் தொண்டையும் மஞ்சள் நிறத்தில் இருக்கும். மேல் மார்பில் ஒரு செம்பழுப்பு வளையம் காணப்படும். உடலின் பிற கீழ்ப்பகுதிகள் நீலங் கலந்த பச்சை நிறத்தில் இருக்கும்.

நடத்தை
------

இவை அயன அயல் மண்டல அடர்ந்த காடுகளில், பெரும்பாலும் தண்ணீருக்கு அருகில் இனப்பெருக்கம் செய்கின்றன. இவை மலைப்பகுதிகளிலும் 1000 மீட்டர் வரை காணப்படுகின்றன. இரவில் கூட்டமாக இலைகளடர்ந்த மரங்களில் தங்குகின்றன. இவை தேனீக்கள், குளவிகள் போன்ற பூச்சிகளை பறந்தபடி பிடித்து உணவாக கொள்கின்றன. 

இனப்பெருக்க காலத்தில் கூட்டமாக மண் திட்டுகளிலும், மணல் திட்டுகளிலும் காட்டாறுகளை ஒட்டி நீளமான சுரங்கத்தைக் குடைந்து அதில் கூடு அமைக்கின்றன. அதில் ஐந்து முதல் ஆறு வரையிலான வெண்மையான முட்டைகளை இடுகின்றன. ஆண் பெண் பறவைகள் இணைந்து முட்டையைப் பார்த்துக் கொள்கின்றன.

உசாத்துணை
---------

1. ↑  BirdLife International (2016). "*Merops leschenaulti*". *IUCN Red List of Threatened Species* **2016**: e.T22683761A92999153. doi:10.2305/IUCN.UK.2016-3.RLTS.T22683761A92999153.en.. பார்த்த நாள்: 25 September 2021.
2. ↑  தேடி வந்த பறவை இந்து தமிழ் திசை \_ சனி, அக்டோபர் 26 2019

வெளியிணைப்புக்கள்
-----------------

 பொதுவகத்தில் Chestnut-headed bee-eater பற்றிய ஊடகங்கள்

* Oriental Bird Images: *chestnut-headed bee-eater* Selected images
* Xeno-canto: *chestnut-headed bee-eater* Sound recordings

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q31958
* விக்கியினங்கள்: Merops leschenaulti
* ADW: Merops\_leschenaulti
* ARKive: merops-leschenaulti
* Avibase: F8652F4FF1CF9E8D
* BirdLife: 22683761
* ஈபேர்டு: chbeat1
* EoL: 1050052
* GBIF: 2475392
* iNaturalist: 2208
* IRMNG: 10218707
* ITIS: 554662
* IUCN: 22683761
* என்.சி.பி.ஐ: 457338
* Xeno-canto: Merops-leschenaulti

 |
**இந்தியப் பல்மருத்துவ சங்கம்** (*Indian Orthodontic Society*) என்பது பல் மருத்துவர்களுக்கான தொழில்முறை சங்கமாகும். இது 1965-ல் இந்தியாவின் மும்பையில் தொடங்கப்பட்டு இந்திய தொழில்முறை சட்டம் 1992-ன் கீழ் தமிழ்நாட்டின் வேலூரில் பதிவுசெய்யப்பட்ட அமைப்பாகும்.

வரலாறு
------

இந்தியப் பல்மருத்துவ சங்கம் தனது முதல் ஆண்டு மாநாட்டை 1967-ல் புது தில்லியில் நடத்தியது. *இந்தியப் பல்மருத்துவ சங்க ஆய்விதழ்* முதல் ஆசிரியர் எச். டி. மெர்ச்சண்டால் மாநாடு தொடங்கப்பட்டது. சங்கத்தின் நிறுவனத் தலைவராகவும் இருந்தார். நைஷாத் பரிக் நிறுவன செயலாளராகவும் பொருளாளராகவும் இருந்தார். மற்ற நிறுவன உறுப்பினர்கள் ஏ.பி. மோடி, கேகி மிஸ்ட்ரி, மோகன்தாசு பட், பிரேம் பிரகாசு மற்றும் மறைந்த ஹெச்எஸ் சேக்.

இந்த சங்கம் 1999-ல் இந்தியப் பல்மருத்துவ வாரியத்தை நிறுவியது. இது இந்தியாவில் பல் மருத்துவத் துறையில் முதல் மற்றும் உலகில் மூன்றாவது வாரியமாகும். பல் மருத்துவ முதுநிலை கல்வியினை முடித்த பிறகு ஐந்து வருட அனுபவமுள்ள உறுப்பினர்களை ஆய்வு செய்ய வாரியம் நிறுவப்பட்டது. இந்தியப் பல்மருத்துவ சங்கம் 1995-ல் உலக பல்மருத்துவ கூட்டமைப்பின் ஒரு பகுதியாக மாறியது.

நோக்கங்கள்
----------

1. பல்மருத்துவப் படிப்பைப் பிரபலப்படுத்தவும் ஊக்குவிக்கவும்
2. பல் வரிசை சீராக்கம் மற்றும் முக சீரமைப்பு நடைமுறைகளைப் பிரபலப்படுத்தவும் பரப்பவும்
3. பல்மருத்துவத்தின் முக்கியத்துவத்தைப் பற்றி பொதுமக்களுக்குக் கற்பித்தல்

மேலும் பார்க்கவும்
------------------

* இந்திய பல் மருத்துவக் கழகம்

மேற்கோள்கள்
-----------

1. ↑  "About us". 23 February 2013 அன்று மூலம் பரணிடப்பட்டது. 11 May 2013 அன்று பார்க்கப்பட்டது.

வெளி இணைப்புகள்
---------------

* "Official website of Indian Orthodontic Society". iosweb.net. 2013-11-08 அன்று பார்க்கப்பட்டது.
***பூவரசன்*** (*Poovarasan*) 1996 ஆம் ஆண்டு கார்த்திக் மற்றும் ரச்சநா பானர்ஜி நடிப்பில், இளையராஜா இசையில், எம். கபார் தயாரிப்பில், கோகுல கிருஷ்ணன் இயக்கத்தில் வெளியான தமிழ் திரைப்படம்.

கதைச்சுருக்கம்
--------------

உக்கிரபாண்டியின் (விஜயகுமார்) மனைவிக்கு (சுஜாதா) குழந்தை பிறக்கிறது. அந்தக் குழந்தையால் தன் மனைவிக்கு ஆபத்து என்ற ஆரூடத்தை நம்பி அந்தக் குழந்தையை தன் மைத்துனர் கோவிந்திடம் (கவுண்டமணி) கொன்றுவிடுமாறு கொடுக்கிறார். கோவிந்த் குழந்தையைக் கொல்லச்சொல்லி சுடலையிடம் (சந்திரசேகர்) கொடுக்கிறார்.

25 வருடங்கள் கழித்து பூவரசன் (கார்த்திக்) கோவிந்த் மூலமாக உக்கிரபாண்டி வீட்டில் வேலைக்குச் சேர்கிறான். பூவரசனும் காவேரியும் (ரச்சநா பானர்ஜி) ஒருவரையொருவர் விரும்புகின்றனர். ஒருநாள் சேனாதிபதியின் (ராதாரவி) உயிரைக் காப்பாற்றும் பூவரசன் அவரின் அன்புக்குரியவனாகிறான்.

சேனாதிபதியின் மகன் சின்ராசுவும், உக்கிரபாண்டியின் மகள் சுந்தரியும் காதலிக்கிறார்கள்.பெற்றவர்கள் அவர்களுக்குத் திருமணம் செய்து வைக்க சம்மதித்தாலும், சேனாதிபதி தான் உக்கிரபாண்டியால் முன்பு அவமானப்படுத்தப்பட்டதற்குப் பழி வாங்க இந்த சந்தர்ப்பத்தைப் பயன்படுத்துகிறார். அதை உக்கிரபாண்டி மறுக்க திருமணம் நின்றுவிடுகிறது. அவர்களுடைய திருமணத்தை பூவரசன் நடத்தி வைக்கிறான்.

இதைக் குற்றமாகக் கருதும் கிராமத்துப் பெரியவர்கள் பூவரசன் "பூமி பூஜை" எனும் அக்கிராமத்தில் கொடுக்கப்படும் தண்டனைச் சடங்கிற்கு உட்பட உத்தரவிடுகின்றனர். அதே சமயம் சுடலையை சந்திக்கும் கோவிந்த், சுடலை தான் கொடுத்தக் குழந்தையைக் கொல்லவில்லை என்பதையும் அந்த குழந்தைதான் பூவரசன் என்ற உண்மையையும் அறிந்துகொள்கிறான். உக்கிரபாண்டியைக் கொல்ல சேனாதிபதி அனுப்பும் ஆட்களிடமிருந்து அவர்களைக் காப்பாற்றும் பூவரசன் இறுதியில் துப்பாக்கிக்குண்டுக்குப் பலியாகிறான்.

நடிகர்கள்
---------

* கார்த்திக் - பூவரசன்
* ரச்சநா பானர்ஜி - காவேரி
* விஜயகுமார் - உக்கிரபாண்டி
* சுஜாதா - உக்கிரபாண்டியின் மனைவி
* ராதாரவி - சேனாதிபதி
* கவுண்டமணி - கோவிந்த்
* செந்தில் - சமுத்திரம்
* சந்திரசேகர் - சுடலை
* தளபதி தினேஷ் - 3 வீட்டுக்காரர்களில் ஒருவர்

இசை
---

படத்தின் இசையமைப்பாளர் இளையராஜா. பாடலாசிரியர் வாலி.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | ராசமகன் ராசனுக்கு | எஸ். பி. பாலசுப்ரமணியன் , கே.எஸ். சித்ரா | 5:07 |
| 2 | ராசாத்தி | எஸ். பி. பாலசுப்ரமணியன் , கே.எஸ். சித்ரா | 5:00 |
| 3 | இந்த பூவுக்கொரு | எஸ். பி. பாலசுப்ரமணியன் , கே.எஸ். சித்ரா | 5:12 |
| 4 | கட்டிக்கிடலாம் | எஸ். பி. பாலசுப்ரமணியன் , கே.எஸ். சித்ரா | 5:15 |
| 5 | பொட்டு வச்ச கிளியே | எஸ். பி. பாலசுப்ரமணியன் | 4:50 |
| 6 | ஆரம்பம் நல்லாருக்கும் | மலேசியா வாசுதேவன் | 4:37 |
| 7 | பூவரசன் டி |  | 4:37 |

மேற்கோள்கள்
-----------

1. ↑  "பூவரசன்". .
2. ↑  "பூவரசன்". .
3. ↑  "பூவரசன்". .
4. ↑  "பாடல்கள்". .
5. ↑  "பாடல்கள்". .

வெளி இணைப்புகள்
---------------

* பூவரசன்
**சுகபா** (*Sukaphaa*) ( ஆட்சி|1228 ), (மேலும் **சியு-கா-பா**,  எனவும் அழைக்கப்படுபவர்) இடைக்கால அசாமின் முதல் அகோம் அரசராவார். இவர் அகோம் இராச்சியத்தை நிறுவியவர். மேலும், அசாமின் கட்டிடக் கலைஞரும் ஆவார். மாவோ-ஷான் துணைப் பழங்குடியினரின் சு/ட்சு (புலி) குலத்தின் இளவரசர்  பூர்வீகம் இன்றைய மோங் மாவோ, யுன்னான் மாகாணம், சீனா, அவர் 1228 இல் நிறுவிய இராச்சியம் கிட்டத்தட்ட  600 ஆண்டுகள் நீடித்தது. மேலும், செயல்பாட்டில் பிராந்தியத்தின் பல்வேறு இனக்குழுக்களை ஒன்றிணைத்தது. இது பிராந்தியத்தில் ஆழமான தாக்கத்தை ஏற்படுத்தியது. அசாமின் வரலாற்றில் இவரது பதவிக்கு மரியாதை செலுத்தும் வகையில் மரியாதைக்குரிய *சாவ்லங்* என அழைக்கப்பட்டார்..

1268 இல் சுகபா இறக்கும் போது, இவரது இராச்சியம் மேற்கில் பிரம்மபுத்திரா நதி, வடக்கே திசாங் ஆறு வரை பரவியிருந்தது.

அசாம் தினம்
-----------

1996 ஆம் ஆண்டு முதல் அசாமில் டிசம்பர் 2 ஆம் தேதி சுகபா திவாஸ் அல்லது ஆக்சோம் திவாஸ் (அசாம் தினம்) என கொண்டாடப்படுகிறது, அசாமில் அகோம் இராச்சியத்தின் முதல் மன்னன் பட்காய் மலைகள் மீது பயணம் செய்த நாளை நினைவுகூரும் வகையில் கொண்டாடப்படுகிறது.

இதனையும் காண்க
--------------

* அகோம் பேரரசு

சான்றுகள்
---------

1. ↑   *Yasmin Saikia (2004), Fragmented memories : struggling to be Tai-Ahom in India*. பக். 242-3. .
2. ↑  (Baruah 1986, ப. 661)
3. ↑  "...the advance of the Tais under Sukapha (Siu-Ka-Pha) was a historical fact and is well documented by records and traditions."
4. ↑  "The choice fell on him not only for his qualities as a military leader, but also for his privileged birth in the Chao-pha (noble-celestial) or royal clan from which alone a Tai segmentary society could customarily choose its chief.
5. ↑  "...it is not until Sukapha became king in 1228 AD.
6. ↑  "Gogoi inaugurates Sukapha Samannay Kshetra in Jorhat". Assam Tribune.

26°42′58″N 94°04′42″E﻿ / ﻿26.7161399°N 94.0782113°E﻿ / 26.7161399; 94.0782113
சோமா பிசுவாசு
**சோமா பிசுவாசு** (*Soma Biswas*) இந்தியாவின் மேற்கு வங்காள மாநிலம் கொல்கத்தாவில் வசிக்கும் ஒரு தடகள விளையாட்டு வீராங்கனையாவார். 1979 ஆம் ஆண்டு மே மாதம் நதியா மாவட்டம் இரணகாட்டு என்ற ஊரில் இவர் பிறந்தார். எப்டாத்லான் எனப்படும் எழுவகைத் தடகளப் போட்டிகளில் சோமா பிசுவாசு நிபுணத்துவம் பெற்றவராவார். 

2002 ஆம் ஆண்டு தென்கொரியாவின் பூசனில் நடந்த ஆசிய விளையாட்டுப் போட்டியில் வெள்ளிப் பதக்கம் வென்றபோது இவர் புகழ் பெற்றார். 2006 ஆம் ஆண்டு தோகாவில் நடந்த ஆசிய விளையாட்டுப் போட்டியில் இவர் மற்றொரு வெள்ளிப் பதக்கமும் வென்றார். இந்த போட்டியின் போது இவர் 110 மீ தடை தாண்டும் ஓட்டப்போட்டி, 200 மீ மற்றும் 800 மீ போட்டிகளில் வென்றார்.குந்தல் ராய் மற்றும் பல வெளிநாட்டு பயிற்சியாளர்களுடன் பிசுவாசு பணியாற்றினார்.

விருதுகள்
---------

2003 ஆம் ஆண்டு இந்திய அரசாங்கம் மாலதி பாசப்பாவிற்கு அருச்சுனா விருது வழங்கி சிறப்பித்தது.  பரணிடப்பட்டது 2008-12-27 at the வந்தவழி இயந்திரம்

மேற்கோள்கள்
-----------

1. ↑  "இந்திய விளையாட்டு வீராங்கனைகள் இதுவரை வென்றுள்ள பதக்கங்கள் எத்தனை?". BBC Tamil. 25 February 2020. 13 July 2021 அன்று பார்க்கப்பட்டது.
2. ↑  "MEDAL WINNERS OF ASIAN GAMES". Athletics Federation of India. 13 July 2021 அன்று பார்க்கப்பட்டது.

புற இணைப்புகள்
--------------

* Soma Biswas at Athens பரணிடப்பட்டது 2006-12-07 at the வந்தவழி இயந்திரம்
* Profile at Doha 2006 பரணிடப்பட்டது 2007-01-04 at the வந்தவழி இயந்திரம்
**தேசிய ஊடக மையம்** *(National Media Centre)* என்பது இந்திய அரசாங்கத்தின் தகவல் மற்றும் ஒளிபரப்பு அமைச்சகத்தின் ஊடக மையமாகும். தேசிய பத்திரிகை மையம் என்றும் இது அழைக்கப்படுகிறது.

மத்திய தில்லியின் ரைசினா சாலையில் குடியரசுத் தலைவர் மாளிகை, சன்சாத் பவன் (நாடாளுமன்ற மாளிகை) மற்றும் முக்கியமான அமைச்சகங்களுக்கு அருகில் இது அமைந்துள்ளது. இதற்கான அடித்தள விழா 2001 ஆம் ஆண்டில் நடைபெற்றது. 2013 ஆண்டு தேசிய ஊடக மையம் திறக்கப்பட்டது. இங்கு பத்திரிகை தகவல் பணியகம் மற்றும் அமைச்சகத்தின் விளம்பர அலுவலகங்கள் உள்ளன. இம்மையம் வாசிங்டன், டோக்கியோ மற்றும் பிற தலைநகரங்களில் உள்ள ஊடக மையங்களை மாதிரியாக கொண்டிருக்கிறது.

பிரதமர் அடல் பிகாரி வாச்பாய் அடிக்கல் நாட்டி பூமி பூசையை 2001 ஆம் ஆண்டு திசம்பர் மாதம் 5 அன்று தேசிய பத்திரிகை மையத்திற்கு பெயரிட்டு கட்டுமானப் பணிகளைத் தொடங்கி வைத்தார். தேசிய கட்டிடக் கட்டுமானக் கழகத்தால் மூன்று ஆண்டு காலப்பகுதியில் 60 கோடி டாலர் (8.4 மில்லியன் அமெரிக்க டாலர்) செலவில் மையத்திற்கான கட்டிடம் கட்டப்பட்டது. 2013 ஆம் ஆண்டு ஆகத்து மாதம் 24 அன்று பிரதமர் மன்மோகன் சிங் ஊடக மையத்தை திறந்து வைத்தார்.

தேசிய ஊடக மையம் 1.95 ஏக்கர் நிலப்பரப்பில் கட்டப்பட்டுள்ளது. கண்ணாடி முகப்பில் கட்டிடம் நான்கு தளங்களைக் கொண்டுள்ளது, 283 பேர் அமரக்கூடிய பத்திரிகையாளர் சந்திப்புகளுக்கான ஒரு மண்டபம் இங்குள்ளது. இதைத் தவிர 60 நபர்கள் அமரும் திறன் கொண்ட ஒரு மாநாட்டு அறை, 24 பணிநிலையங்கள். போன்ற வசதிகளும் உள்ளன. அனைத்து நவீன தகவல் தொடர்பு வசதிகளும் இங்கு உண்டு. ஒரு நூலகம், ஓய்வறை மற்றும் சிற்றுண்டிச்சாலை ஆகிய வசதிகளும் செய்யப்பட்டுள்ளன. பத்திரிகையாளர் சந்திப்பு மண்டபம் மற்றும் ஊடக ஓய்வறைகளில் இணைப்புக்கான ஏற்பாடுகளூம் செய்யப்பட்டுள்ளன.

மேற்கோள்கள்
-----------

1. ↑  "Sonia, PM to launch Rs 60 cr media centre". *Hindustan Times*. 24 August 2013.. பார்த்த நாள்: 2013-09-14.
2. ↑  "Communication hub of Rs 60 crore inaugurated in heart of capital". *Deccan Chronicle*. 2013-08-24.. பார்த்த நாள்: 2013-09-14.
3. ↑  Ians, New Delhi (2013-08-24). "India gets its own national media centre". *The New Indian Express*.. பார்த்த நாள்: 2013-09-14.
4. ↑  "National Media Centre inaugurated, PM cautions against calumny (Roundup)". India.nydailynews.com. 2013-08-24. Archived from the original on 2013-08-24.. பார்த்த நாள்: 2013-09-14.
5. ↑  "PM, Sonia Gandhi inaugurate communication hub in New Delhi". NDTV.com. 2013-08-24.. பார்த்த நாள்: 2013-09-14.

புற இணைப்புகள்
--------------

* Press Information Bureau, Official website
**சேனாவரையர்** (**Senavaraiyar**) தொல்காப்பியத்துக்கு உரை எழுதிய இடைக்காலத் தமிழ் மொழி உரையாசிரியர்களில் ஒருவர். சேனை அரையர் என்னும் சொற்கள் புணரும்போது சேனாவரையர் என வரும். எனவே இவரது பெயர் சேனைத் தலைவரைக் குறிக்கும்.

பொ.ஊ. 13 ஆம் நூற்றாண்டு கல்வெட்டுகளில் வரும் சில தொடர்கள் இவரைக் குறிக்கும் என்பது அறிஞர்கள் கருத்து. கல்வெட்டு ஆற்றூர் சோமநாத சாமிக்குச் சேனாவரையர் நிலம் அளித்த செய்தியைக் கூறுகிறது. இதனால் இவரது ஊர் மிழலை ஆற்றூர் எனத் தெரிகிறது.

நன்னூலை இவர் மேற்கோள் காட்டுவதால் இவரது காலம் அதற்குப் பிந்தியது. சேனாவரையர் நிலம் அளித்த சேய்தியைக் கூறும் கல்வெட்டு மாறவர்மன் குலசேகர பாண்டியன் காலத்தது. எனவே சேனாவரையர் 13 ஆம் நூற்றாண்டின் பிற்பகுதியில் வாழ்ந்தவர் என்பது தெளிவாகிறது.

இவர் தொல்காப்பியத்தின் சொல்லதிகாரத்துக்கு மட்டுமே உரை எழுதினார். எனினும் இவ்வதிகாரத்துக்கு எழுதப்பட்ட எல்லா உரைகளிலும் சிறந்த உரை இவர் எழுதிய உரையே என்று கருதப்படுகிறது. இவரது உரையை விளக்கக் குறிப்புகளுடன் 1938-ஆம் ஆண்டில் பதிப்பித்த யாழ்ப்பாணத்தைச் சேர்ந்த கணேசையர் சேனாவரையர் உரைபற்றிப் பின்வருமாறு கூறுகிறார்:

*தொல்காப்பியச் சொல்லதிகாரத்துக்குப் பல உரைகளுளவாயினும், அவ்வுரைகளுள்ளே பொருள்களைத் தருக்கமுறையாகத் தெரித்துணர்த்துவதினானும், தெளிவும் இன்பமும் பயக்கும் வாக்கிய நடையுடைமையானும், ஆசிரியர் சூத்திரப் போக்கினையும் வடமொழி தென்மொழி என்னும் இரு வழக்கினையும் நன்குணர்ந்து தென்மொழி வழக்கொடு மாறுபடாவண்ணம் வடமொழி வழக்கினையுங்கொண்டு பொருளுரைத்தலினானும் தலைசிறந்து விழங்குவது சேனாவரையருரையே*
பிற ஆசிரியர்களின் உரைகளோடு ஒப்பிடும்போது இது பல நயங்கள் உடையதாக இருப்பதுடன் நீண்ட காலமாகவே பலராலும் விரும்பிக் கற்கப்பட்டு வருகிறது.

உசாத்துணைகள்
------------

* கணேசையர், சி. *தொல்காப்பியம் சொல்லதிகார மூலமும் சேனாவரையருரையும்*, திருமகள் அழுத்தகம், சுன்னாகம், 1938.
* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்புகள்
----------------

1. ↑  ஒப்புநோக்குக. பனை + அட்டு = பனாட்டு (தொல்காப்பியம் 1-284)
2. ↑  ஆற்றூர் சேனாவரையன்
3. ↑  மிழலைக் கூற்றத்து நடுவிற்கூறு பராந்தகநல்லூர்ப் புதுக்குடியினரான சேனாவரையர்
4. ↑  பராந்தகநல்லூர்ச் சேனாவரையர்
5. ↑  13 ஆம் நூற்றாண்டின் முற்பகுதியில் தோன்றிய நூல்
6. ↑  1268-1311
வரையறை
------

ஒரு மெட்ரிக் வெளி என்பது ஒரு வரிசைப்படுத்தப்பட்ட ஜோடி {\displaystyle } ஆகும். இங்கே {\displaystyle } ஒரு கணம், மற்றும் {\displaystyle } {\displaystyle } சார்பு(செயல்பாடு)

{\displaystyle }
எந்த {\displaystyle }, -ம் பின்வரும் பண்புகளை நிவர்த்தி செய்யுமாறு அமைய வேண்டும்:

|  |  |  |
| --- | --- | --- |
| 1. | {\displaystyle } | எதிர்மறை அல்லாத  அல்லது பிரிப்பு பண்பு |
| 2. | {\displaystyle } | உணர் முற்றொருமைடையாளம்  |
| 3. | {\displaystyle } | சமச்சீர் பண்பு |
| 4. | {\displaystyle } | உட்கூட்டல் அல்லது முக்கோணம் சமத்துவமின்மை |

முதல் நிலையில் இருந்து பின்வருமாறு மற்ற மூன்று. என்பதால் எந்த {\displaystyle }:

|  |  |
| --- | --- |
| {\displaystyle } | முக்கோண சமத்துவமின்மை மூலம் |
| {\displaystyle } | சமச்சீர் மூலம் |
| {\displaystyle } | உணர் முற்றொருமை மூலம் |
| {\displaystyle } | எதிர்மறை அல்லாத பண்பு |

மேலும் செயல்பாடு d என்பது தூரச் செயல்பாடு அல்லது வெறுமனே தூரம் என்றழைக்கப்படுகின்றது .

உதாரணங்கள் மெட்ரிக் இடங்கள்
---------------------------

குறிப்புகள்
-----------
**பெல்காடியா அரண்மனை** (*Belgadia Palace*) இந்தியாவின் ஒடிசா மாநிலத்தில் மயூர்பஞ்சு மாவட்டத்தில் அமைந்துள்ளது. 18 ஆம் நூற்றாண்டின் விக்டோரியா மகாராணி கால பாணியில் மலை உச்சியில் இந்த அரண்மனை கட்டப்பட்டுள்ளது.

வரலாறு
------

1796 ஆம் ஆண்டு முதல் 1810 ஆம் ஆண்டு வரை மாநிலத்தை ஆண்ட மகாராணி சுமித்ரா தேவி பாஞ்ச் தியோ, 1804 ஆம் ஆண்டில் அரண்மனையைக் கட்ட ஆணையிட்டார். இவருடைய சந்ததியினர் அரண்மனையை அரச விருந்தினர் மாளிகையாகப் பயன்படுத்தினர். தற்போதைய உட்புறங்கள் மயூர்பஞ்சி பிராந்தியத்தில் மிகவும் பிரபலமான மகாராசா சிறீராம் சந்திர பஞ்ச் தியோவின் (1882-1912) ஆட்சியின் போது கட்டப்பட்டது. மகாராசா கிருட்டிண சந்திர பாஞ்ச் தியோ (1868-1882) மற்றும் பிரதாப் சந்திர பாஞ்ச் தியோ (1928-1948) ஆகியோர் மயூர்பஞ்சி பகுதியில் பிரபலமாக ஆட்சி செய்தவர்களாவர்.   ஒட்டுமொத்த கட்டுமானம் விக்டோரியன் மற்றும் கிரேக்க கட்டிடக்கலை பாணியின் கலவையாகும். மேலும் இந்த அரண்மனை பக்கிங்காம் அரண்மனையின் பாணியை பிரதிபலிக்கிறது.  

பெல்காடியா அரண்மனை தற்போதைய மகாராசா பிரவீன் சந்திர பாஞ்தியோ (பஞ்ச் வம்சத்தின் 47 ஆவது ஆட்சியாளர்), செய்சால்மரின் அரச குடும்பத்தைச் சேர்ந்த மயூர்பஞ்ச் ராசுமி ராச்யலட்சுமி பாஞ்ச் தியோ ராணியின் வசிப்பிடமாகும்), இராச மாதா பாரதி ராச்யலட்சுமி தேவி (நேபாள மன்னர்ர் திரிபுவனின் மகள்) மகள்கள் மிருணாலிகா எம் பாஞ்ச் தியோ மற்றும் அசிஷிதா எம் பாஞ்ச் தியோ ஆகியோரின் வசிப்பிடமாகும்.  

அரண்மனையின் ஒரு பகுதி 2015 ஆம் ஆண்டு முதல் பாரம்பரிய உணவு விடுதியாக மாற்றப்பட்டது.

அமைவிடம்
--------

அரண்மனை ஒடிசாவின் சிம்லிபால் மற்றும் பரிபாடா காடுகளுக்கு இடையில் அமைந்துள்ளது. இது யுனெசுகோ உலக உயிர்க்கோள காப்பகங்களின் ஒரு பகுதியாகும்.

மேற்கோள்கள்
-----------

1. 1 2 3  "Exclusive peek into Belgadia Palace Mayurbhanj : 200 year old renovated palace in Odisha opening January 2019 as a heritage boutique homestay - Bhubaneswar Buzz". *DailyHunt* (ஆங்கிலம்). 2018-12-29 அன்று பார்க்கப்பட்டது.
2. ↑  Lobo, Joanna. "A royal renaissance". *@businessline* (ஆங்கிலம்). 2018-12-29 அன்று பார்க்கப்பட்டது.
3. ↑  Bharadwaj, Chumki (March 8, 2019). "Passage royale". *India Today* (ஆங்கிலம்). 2019-07-15 அன்று பார்க்கப்பட்டது.
4. ↑  "Heritage Luxury Stay in an Unfathomed Odisha". *BW Hotelier* (ஆங்கிலம்). 2019-07-18 அன்று பார்க்கப்பட்டது.
5. ↑  "Mayurbhanj palace in shambles". *news.webindia123.com*. 2018-12-29 அன்று பார்க்கப்பட்டது.
6. ↑  Dey, Panchali. "The royals of Odisha's Belgadia Palace open doors for tourists". *Times of India Travel*. 2019-07-15 அன்று பார்க்கப்பட்டது.
7. ↑  ""I Am Able To Check In With Myself" Mrinalika Bhanj Deo". *magzter.com*. 2018-12-29 அன்று பார்க்கப்பட்டது.
8. 1 2  "Heritage trail at Belgadia palace: An offbeat taste of royalty". *The Week* (ஆங்கிலம்). 2019-07-15 அன்று பார்க்கப்பட்டது.
9. ↑  "Odisha: Live your own Princess Diaries dream at Belgadia Palace Hotel". *Architectural Digest India* (ஆங்கிலம்). 2019-04-12. 2019-07-15 அன்று பார்க்கப்பட்டது.
10. ↑  "The Belgadia Palace: Odisha's Hidden Jewel". *Outlookindia.com*.

புற இணைப்புகள்
--------------

* பெல்காடியா அரண்மனை
* "Indian royal princesses transform family palace into hotel dubbed 'a living museum'. The Belgadia Palace is located in the princely province of Mayurbhanj, in the country's eastern Odisha state". By Neeta Lal, "The National", Nov. 4, 2021
இசையமைப்பாளர் குறித்து அறிய, காண்க சி. அஸ்வத்.

**கரகனஹள்ளி சுப்பராய அஸ்வதநாராயணா** (*Karaganahalli Subbaraya Ashwathanarayana*) (25 மார்ச் 1925-18 ஜனவரி 2010) கன்னடத் திரைப்படங்களில் தோன்றிய ஒரு இந்திய நடிகர் ஆவார். இவர் தனது ஐம்பதாண்டு கால திரை வாழ்க்கையில் 370 படங்களுக்கு மேல் நடித்துள்ளார். கர்நாடகாவின் பெங்களூர் கெங்கேரி செயற்கைக்கோள் நகரத்தில் "கேஎஸ் அஸ்வத் நினைவு குழந்தைகள் பூங்கா" என்ற பெயரில் நினைவிடம் உள்ளது.

ஆரம்ப கால வாழ்க்கை
------------------

அஸ்வத், 1925 மார்ச் 25 அன்று பிரித்தானிய இந்தியாவின் மைசூர் இராச்சியத்தில் உள்ள மைசூர் நகரத்தில் கரகனஹள்ளி சுப்பராய அஸ்வதநாராயணராக பிறந்தார். இவர் தனது ஆரம்பக் கல்வியை மைசூரில் உள்ள தால்வாய் பள்ளியில் முடித்தார். பின்னர் பல்கலைக்கழகத்தில் ஏழாவது தரத்துடன் மைசூர் மகாராஜா கல்லூரியில் இளங்கலை வணிகவியல் பட்டம் பெற்றார். இவர் இந்திய சுதந்திரப் போராட்டத்தில் சேர்ந்ததால் முறையான கல்வி 1942இல் முடிவுக்கு வந்தது. இரண்டு ஆண்டுகளுக்குப் பிறகு, இவருக்கு உணவு ஆய்வாளராக வேலை கிடைத்தது. பின்னர் மாவட்ட ஆட்சித் தலைவர் அலுவலகத்தில் சுருக்கெழுத்தாளர் ஆனார். பத்து ஆண்டுகள் அரசுப் பணியில் இருந்தார்.

தொழில்
------

மைசூர், அனைத்திந்திய வானொலி தயாரித்த வானொலி நாடகங்களில் பங்கேற்கத் தொடங்கியபோது அஸ்வத்தின் நடிப்பு தொடங்கியது. ஏ. என். மூர்த்தி ராவ், பர்வதவாணி போன்ற பலரின் நாடகங்களில் இவரது நாடக வாழ்க்கை பெரும் பங்கு வகித்தது. நாடகங்களில் இவரைக் கண்ட திரைப்பட இயக்குநர் கே. சுப்பிரமணியம் 1956 இல் தனது "ஸ்த்ரீரத்னா" என்ற படத்தில் நடிக்க ஓர் வாய்ப்பளித்தார் .

1960இல், கித்தூர் சென்னம்மாவில் சரோஜாதேவியுடன் கடவுள் வேடத்தில் நடித்தார். அதே ஆண்டில், இவர் "பக்த பிரகலாதா" என்ற படத்தில் நாரதராக நடித்தார். பின்னர் "*செவன் வொண்டர்ஸ் ஆஃப் தி வேர்ல்ட்* "என்ற ஆங்கிலப் படத்திலும் ஒரு பாத்திரத்தைப் பெற்றார். இவர் வண்ணத் திரைப்படத்தில் தோன்றிய முதல் கன்னட நடிகராவார்.

இவரது பல படங்கள் பெரிய வெற்றி பெற்றன. "*நாகராகாவு*" படத்தில் சாமையா மேஸ்துரு (சாமையா ஆசிரியர்) என்ற குணச்சித்திர வேடத்தில் நடித்தது இன்றும் இரசிகர்களின் நினைவில் இருக்கிறது. இவர் 370 படங்களில் தோன்றியுள்ளார். அதில் 98 படங்களில் நடிகர் ராஜ்குமாருடன் துணை நடிகராக நடித்துள்ளார்.

விருதுகள்
---------

* 1993-94 - கர்நாடக அரசால் டாக்டர் ராஜ்குமார் வாழ்நாள் சாதனையாளர் விருது.
* கௌரவ முனைவர் பட்டம்: ஐந்து தசாப்தங்களாக கன்னடத் திரையுலகின் சிறந்த பங்களிப்புக்காக 2008ஆம் ஆண்டில் தும்கூர் பல்கலைக்கழகத்தில் கௌரவ டாக்டர் பட்டம் பெற்றார். தும்கூர் பல்கலைக்கழகத்தில் முனைவர் பட்டம் பெற்ற முதல் நடிகர் இவர்தான். விருதைப் பெறும் போது, தன்னில் உள்ள நடிகரை வெளியே கொண்டுவந்த அனைத்து இயக்குனர்களுக்கும் இந்த விருதை அர்ப்பணிப்பதாக அஸ்வத் கூறினார்.
* 3 தேசிய விருதுகளைப் பெற்றவர்.

இறப்பு
------

அஸ்வத், முள்ளெலும்பிய தளமத்திறக்குறைவால் அவதிப்பட்டு வந்தார். 18 ஜனவரி 2010 அன்று மாரடைப்பால் இறந்தார். மைசூரில் உள்ள சாமுண்டி மலை அடிவாரத்தில் தகனம் செய்யப்பட்டார்.

மேற்கோள்கள்
-----------

1. 1 2  "Actor Ashwath no more". .
2. 1 2 3  "The quiet gentleman". *The Hindu*. 21 January 2010. .
3. ↑  "Archived copy". .
4. ↑  "Archived copy". .
5. ↑  "K S Ashwath given doctorate - Sandalwood News & Gossips". .
6. ↑  "Archived copy". .
7. ↑  "Ashwath passes away". *Deccan Herald*. 18 January 2010. .

வெளி இணைப்புகள்
---------------

* ஐ.எம்.டி.பி இணையத்தளத்தில் கே. எஸ். அஸ்வத்
map of the Delhi campus
**இந்தியப் புள்ளியியல் கழகம்** (Indian Statistical Institute (**ISI**)) 1959 ஆம் ஆண்டு இந்திய நாடாளும் மன்றத்தால் நாட்டின் முதன்மைச் சிறப்பான கல்விக் கழகங்களுள் ஒன்றாக அறிவித்தது. கொல்கத்தாவில் உள்ள பிரசிடென்சி கல்லூரியில் முன்னர் புள்ளியியல் செய்களச்சாலை ஒன்றை பிரசந்தா சந்திரா மகாலனோபிசு நிறுவி இருந்தார், அதின் வளர்ச்சியாகவே இந்தப் புள்ளியியல் கழகம் தோன்றியது. இது 1931 ஆம் ஆண்டிலேயே பொது பல்கலைக்கழகமாக நிறுவப்பட்டது. இதன் புகழால், இதை அடிப்படை மாதிரியாகக் கொண்டு அமெரிக்காவின் வட காரோலினாவில் 'ரிசர்ச்சு டிரையாங்கிள்' (Research Triangle, ஆய்வு முக்கோணம்) என்னும் ஆய்வுகநகரத்தில் அமெரிக்காவின் முதல் அமெரிக்கப் புள்ளியியல் கழகம் செர்ட்ரூடு மேரி காஃக்சு (Gertrude Mary Cox) என்பவரால் நிறுவப்பட்டது 

இந்தியப் புள்ளியியல் கழகத்தை (இ.பு.க) கொல்கத்தாவில் நிறுவியவர் பிரசந்தா சந்திரா மகாலனோபிசு ஆவர். இவர் இரபீந்தரநாத்து தாகூர், பிரச்சேந்திரனாத்து சீல் ஆகியோரது வழிகாட்டுதலாலும் அறிவுரையாலும் உந்தப்பட்டார். அவருடைய தலைமையில் புள்ளியியல் கருத்துகளை அறிவியல் துறைக்கும், மாந்த வாழ்வியல் அறிவுத்துறைகளுக்கும் பயன்படுத்தி வளர்த்தெடுத்தனர். இதன் பயனாய் புள்ளியியல் துறையும் வளர்ந்தது. இக் கல்விக் கழகம் புள்ளியியல் சார்ந்த ஆய்விலும் அதன் பயன்பாட்டுத்துறை ஆய்விலும் முன்னணி நிறுவனமாக நன்கு அறியப்பட்டதாக இருந்தது.

இந்தியப் புள்ளியியல் கழகத்தின் தலைமையகம், கொல்கத்தாவின் பராநகர் பகுதியில் அமைந்துள்ளது. கல்வி சார்ந்த துறைகள் நான்கு துணை நடுவங்களாக விரிவடைந்து உள்ளன. தில்லி, பெங்களூரு, சென்னை, தேஜ்பூர் மற்றும் [கிரீடிக்]] நகரங்களில் இதன் கிளைகள் உள்ளது

அடிக்குறிப்புகளும் மேற்கோள்களும்
--------------------------------

1. ↑  "UNSD Document – The Indian Statistical Institute Act 1959". United Nations Statistics Division. 14 November 2012 அன்று பார்க்கப்பட்டது.
2. ↑  Ghosh, JK (1994). "Mahalanobis and the Art and Science of Statistics: The Early Days". *Indian Journal of History of Science* **29** (1): 90.
இந்திய விண்வெளி வீராங்கணை கல்பனா சாவ்லாவின் நினைவாக இக்கல்லூரிக்கு அவரது பெயரிடப்பட்டது
**கல்பனா சாவ்லா அரசு மருத்துவக் கல்லூரி** (*Kalpana Chawla Government Medical College*) இந்திய மாநிலமான அரியானாவின் கர்னால் நகரில் செயல்பட்டு வரும் ஓர் அரசு மருத்துவக் கல்லூரி மருத்துவமனை ஆகும்.

வரலாறு
------

இதன் கட்டுமானம் 2013இன் பிற்பகுதியில் தொடங்கி, முடிவடைந்து, வெளிநோயாளிகளின் பிரிவையும், மருத்துவமனையையும் கொண்டு முழு அளவில் செயல்படுகிறது.

அங்கீகாரம்
----------

இந்த மருத்துவக் கல்லூரி அரியானாவின் ரோத்தக், பண்டிட் பகவத் தயால் சர்மா, சுகாதார அறிவியல் பல்கலைக்கழக இணைவு பெற்றுள்ளது. ஒவ்வொரு ஆண்டும் 120 மருத்துவ மாணவர் சேர்க்கைக்கு இந்திய மருத்துவக் கழகம் ஒப்புதல் அளித்துள்ளது.

மருத்துவமனை
-----------

இந்த மருத்துவக் கல்லூரி, கர்னல் அரசு மருத்துவமனையுடன் இணைந்து செயல்படும். கற்பித்தலுக்கான மருத்துவமனையாக செயல்படுகிறது.
விண்வெளி வீரர் கல்பனா சாவ்லாவின் நினைவாக அரியானா அரசு கல்லூரிக்கு இவரது பெயரிட்டது.

கோவிட் மையம்
------------

கோவிட் தொற்றுநோயால் லேசான மற்றும் மிதமாக பாதிக்கப்பட்ட நோயாளிகளுக்கு சிகிச்சை மையமாகவும், மருத்துவ பரிசோதனைகளை நடத்துவதற்காகவும் அரியான அரசு இந்த மருத்துவக் கல்லூரியை தேர்ந்தெடுத்துள்ளது.

மேற்கோள்கள்
-----------

1. ↑  "Three committees constituted for monitoring works relating to Kalpana Chawla university". *Uniindia.com*. 18 November 2017 அன்று பார்க்கப்பட்டது.
2. ↑  "அமெரிக்காவின் ஒபாமா கேரும், இந்தியாவின் மோதி கேரும்". *BBC News தமிழ்*. 2021-06-29 அன்று பார்க்கப்பட்டது.
3. ↑  "Covid care only at Karnal's Kalpana Chawla hospital". 2021-06-29 அன்று பார்க்கப்பட்டது.
**இனியன் பன்னீர்செல்வம்** (*Panneerselvam Iniyan*) இந்தியாவின் 61 ஆவது சதுரங்க கிராண்டு மாசுட்டர் ஆவார்.  இவர் 2002 ஆம் ஆண்டு செப்டம்பர் மாதம் 13 ஆம் நாள் பிறந்தார். 
இனியன் 2007 ஆம் ஆண்டு சூன் மாதத்தில் தனது முதல் கிராண்டு மாசுட்டர் தகுதிநிலையை எசுப்பானியாவில் நடைபெற்ற மோண்டு கேடா சதுரங்கப் போட்டியில் பெற்றார். 2018 ஆம் ஆண்டு பிப்ரவரி மாதம் செருமனியில் நடைபெற்ற போப்லிங்கன் சதுரங்கப் போட்டியில் இரண்டாவது தகுதிநிலையையும் இதே ஆண்டு சூலை மாதம் எசுப்பானியாவில் நடைபெற்ற பார்பெரா தெல் வேலசு சதுரங்கப் போட்டியில் மூன்றாவது தகுதிநிலையையும் அடைந்து பிடே அமைப்பு வழங்கும் கிராண்டு மாசுட்டர் பட்டத்தைப் பெற்றார். 

2017 ஆம் ஆண்டில் அந்தோரா திறந்த நிலை போட்டியில் 4 ஆவது இடத்தைப் பிடித்ததும் 2018 ஆம் ஆண்டு சனவரியில் இத்தாலி நாட்டில் நடைபெற்ற விலோர்பா சதுரங்கப் போட்டியில் 2 ஆவது இடம் பெற்றதும் பிற சிறப்பான வெற்றிகளாகும். இப்போட்டியில் அங்கேரி நாட்டைச் சேர்ந்த இரிச்சர்டு ராப்போர்டு .முதலிடம் பிடித்தார்.

2019 ஆம் ஆண்டு ஏப்ரல் மாதம் துபாய் திறந்தநிலை சதுரங்கப் போட்டியில் 7/9 புள்ளிகள் எடுத்து 1 முதல் 8 ஆவது வரையிலான இடத்தைப் பிடித்தார்.  இந்த போட்ட்டியை மாக்சிம் மாட்லகோவ் வென்றார்.

2019 ஆம் ஆண்டு சூலை மாதத்தில் புதுதில்லியில் 18 வயதுக்கு உட்பட்டோருக்காக நடைபெற்ற பொதுநலவாய சதுரங்கப் போட்டியில் 7/7 புள்ளிகள் எடுத்து போட்டியை வென்றார்; அதே மாதத்தில் தாய்லாந்து நாட்டின் பட்டாயாவில் நட்டைபெற்ற சதுரங்கத் திருவிழாவில் இரண்டாவது இடம் பிடித்தார்.

மேற்கோள்கள்
-----------

1. ↑  As with most Tamil names, the patronymic is given first: Panneerselvam is his father's name, Iniyan his first name.
2. ↑  "Breaking news! India gets its 61st GM: P. Iniyan". March 5, 2019. 25 March 2020 அன்று பார்க்கப்பட்டது.
3. ↑  Final standings of Barberà del Vallès tournament, on *chess-results.com*
4. ↑  35 Open Internacional d'Andorra, final standings on *chess-results.com*
5. ↑  21st Dubai Open 2019, final standings on *chess-results.com*
6. ↑  Thailand Chess Festival 2019, final standings on *chess-results.com*

புற இணைப்புகள்
--------------

* P. Iniyan player profile and games at *365Chess.com*
**இறகுப்பந்தாட்ட உலகக் கூட்டமைப்பு** (*Badminton World Federation*, சுருக்கமாக **BWF**) உடல் திறன் விளையாட்டுகளில் ஒன்றான இறகுப் பந்தாட்டத்திற்கான பன்னாட்டு கட்டுப்பாட்டு அமைப்பாகும். 1934இல் **பன்னாட்டு இறகுப்பந்தாட்டக் கூட்டமைப்பு** என்று ஒன்பது உறுப்பினர் நாடுகளுடன் (கனடா, டென்மார்க், இங்கிலாந்து, பிரான்சு, அயர்லாந்து, இத்தாலி, நெதர்லாந்து, நியூசிலாந்து, இசுக்கொட்லாந்து மற்றும் வேல்ஸ்) நிறுவப்பட்ட இவ்வமைப்பு இன்று உலகளவில் 169 உறுப்பினர் நாடுகளுடன் விரிவடைந்துள்ளது. செப்டம்பர் 24, 2006இல் மத்ரித்தில் கூடிய சிறப்புப் பொதுக்குழு புதிய பெயரான **இறகுப்பந்தாட்ட உலகக் கூட்டமைப்பு** (**BWF**) என்ற பெயரை ஏற்றுக்கொண்டது.

நிறுவன நாள் முதல் இதன் தலைமையகம் ஐக்கிய இராச்சியத்தின் செல்டென்ஹாமில் அமைந்திருந்தது. ஆனால் அக்டோபர் 1, 2005இலிலிருந்து இது கோலாலம்பூருக்கு மாற்றப்பட்டது. இதன் தற்போதையத் தலைவராக பவுல்-எரிக் ஓயர் லார்சன் பொறுப்பாற்றுகிறார்.

கண்டவாரி கூட்டமைப்புகள்
-----------------------

ஐந்து கண்டவாரிக் கூட்டமைப்புகளுடன் உலகப்படம்
இறகுப் பந்தாட்ட உலகக் கூட்டமைப்பு இறகுப் பந்தாட்டத்தை உலகெங்கும் பரப்பவும் வளர்க்கவும் வட்டார கட்டுப்பாட்டு அமைப்புகளின் ஒத்துழைப்புடன் செயல்படுகிறது. இந்த வட்டார அமைப்புகளாவன:

| வட்டாரம் | கூட்டமைப்பு | உறுப்பினர்கள் |
| --- | --- | --- |
|    | ஆசியா | இறகுப்பந்தாட்ட ஆசியக் கூட்டமைப்பு (BAC) | 41 |
|    | ஐரோப்பா | இறகுப்பந்தாட்ட ஐரோப்பா (BE) | 51 |
|    | அமெரிக்காக்கள் | இறகுப்பந்தாட்ட பான் அம் (BPA) | 33 |
|    | ஆப்பிரிக்கா | இறகுப்பந்தாட்ட ஆபிரிக்கக் கூட்டமைப்பு (BCA) | 37 |
|    | ஓசியானியா | இறகுப்பந்தாட்ட ஓசியானியா (BO) | 14 |
| மொத்தம் | 176 |

மேற்சான்றுகள்
-------------

1. ↑  "Madrid Welcomes Badminton World Federation". *BadmintonAsia.org*. 2006-09-29. Archived from the original on 2012-07-28.. பார்த்த நாள்: 2012-03-11.
2. ↑  "BWF Council / Executive Board". BWF.. பார்த்த நாள்: 2012-03-11.
3. ↑  Leung, Edwin (18 May 2013). "Poul-Erik Hoyer Wins BWF Presidential Election". *Badminton World Federation*.. பார்த்த நாள்: 18 May 2013.
4. ↑  "BWF Members by Continental Confederation". BWF.. பார்த்த நாள்: 2012-03-11.